
Kako će čovjek koji zakasni u džemat klanjati propuštene rekate? Allah vas nagradio!


* 
* 
* 
* 
* 
* 
* 

 
Naklanjavanje propuštenih rekata u džematu

Onaj ko zakasni na određeni broj rekata u obzir će uzeti broj rekata na koje je stigao od prvog rekata koji je klanjao sa imamom, a nakon što imam preda selam klanjat će propuštene rekate. Dakle, slijedit će imama u svemu dok on ne preda selam, zatim će samostalno završiti ***[namaz](https://pitajucene.com/search/Namaz/questions/ "Pretraži pitanja o namazu")***. Naprimjer, ako stigne na četvrti rekat, slijedit će imama na zadnjem sjedenju, pa će, nakon što imam preda selam, ustati na drugi rekat (imamov četvrti rekat tretira kao njegov prvi rekat), zatim će, poslije drugog rekata, sjesti na tešehhud, a nakon toga će normalno završiti svoj namaz kao da nije ni klanjao iza imama. Isti je slučaj sa svim namazima, bez obzira na rekat na koji čovjek stigne. Broj sjedenja se u ovome slučaju razlikuje od namaza do namaza, ali i od toga na koji je rekat čovjek stigao. Prilika je napomenuti da se, po većini učenjaka, na rekat stiže time što se bar jednom izgovori predviđeni ***[zikr](https://pitajucene.com/search/zikr/questions/ "Pretraži pitanja o zikru")*** na ruku’u (subhane Rabbijel-azim), prije nego što se imam počne dizati s ruku’a.


\_\_\_\_\_\_\_\_\_\_


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


